text: 黃鳴俊，字啟甸，號跨千，福建莆田縣人。明朝政治人物。生平.萬曆四十六年己未科進士，初授諸暨縣知縣，調會稽縣知縣，升禮部主事、員外郎。因不附魏忠賢，出為浙江督學僉事。歷任杭嚴副使、南直糧儲參議。以忤相臣周延儒，調山東布政司參議，督糧山東，升僉都御史，巡撫浙江。履任甫一月，闖賊陷北京，黃鳴俊命遊擊鄭天鴻率五千人北上勤王，在鎮江被馬士英阻止，又指稱許都餘黨復叛，黃鳴俊巡撫罷官歸鄉。1645年七月，隆武帝即位福州，授兵部右侍郎，晉兵部尚書兼東閣大學士。十二月，黃鳴俊受命出守衢州。1646年七月，清軍破金華後，遂至衢州，副使秦應科內應，城破，黃鳴俊退入仙霞關，帝怒，逮其子職方主事黃天覆下獄，覆命建寧府羈押鳴俊，鳴俊懼，請奮勇自效。尋統兵出關。八月二十一日，隆武帝欲逃往江西，大臣從行者唯何吾騶、郭維經、朱繼祚、黃鳴俊四人。在汀州被清軍追及，黃鳴俊被逮入北京後投清，授五品官，已而自羞，以疾辭歸；未幾卒。家族.祖父黃廷宣為正德九年進士，官至廣東按察司僉事。有子黃天翼、黃天復。
metadata: erhwenkuo/wikipedia-zhtw
metadata: 黃鳴俊
metadata: https://zh.wikipedia.org/wiki?curid=6924950